**PISMO O NAMERAMA**

Ovim pismom o namerama, ugovorne strane

1. Osoba A iz mesto, adresa, JMBG 00000000000000

i

2. Osoba B iz mesto, adresa, JMBG 00000000000000

i

3. Osoba C iz mesto, adresa, JMBG 00000000000000

i

4. Osoba D iz mesto, adresa, JMBG 00000000000000

u dobroj veri, i nameri da preduzmu zajednički poslovni poduhvat, su se sporazumeli kako sledi:

Član 1.

Ugovorne strane saglasno konstatuju da su do dana zaključenja ovog Pisma o namerama, započele saradnju na zajedničkom poslovnom poduhvatu - projektu \_\_\_\_\_\_\_\_\_\_\_\_\_\_\_\_\_\_\_\_\_\_ (opis projekta) pod nazivom „NAZIV PROJEKTA“ (dalje: zajednički projekat), i pribavljanju autorskih prava za realizaciju tog projekta.

Član 2.

Svaka ugovorna strana, prema ovom Pismu o namerama, nastupa u svoje ime, a za račun zajedničkog projekta, u okvirima svog obrazovanja i svojih mogućnosti.

Ugovorne strane su se sporazumele da u ostvarenje zajedničkog projekta ulože približno jednake količine novca, rada i vremena.

Član 3.

Ugovorne strane se obavezuju da sva prava koja pribave, u skladu sa ovim Pismom o namerama, prenesu na budućeg nosioca zajedničkog projekta iz člana 4. ovog Pisma, kada se za to steknu adekvatni uslovi.

Prilikom zaključenja pravnog posla kojim se pribavljaju prava iz prethodnog stava, svaka ugovorna strana se obavezuje da se pozove na ovo Pismo o namerama.

Član 4.

Ugovorne strane se obavezuju da, ukoliko sporazumno ocene da su se stekli uslovi za realizaciju zajedničkog projekta, osnuju privredno društvo koje će biti nosilac zajedničkog projekta.

Ugovorne strane ovim ugovaraju osnivačke udele u budućem privrednom društvu u sledećim procentima:

* Osoba A udeo od 45%,
* Osoba B udeo od 40%,
* Osoba C udeo od 10%,
* Osoba D udeo od 5%,

bez obzira na geografsku lokaciju, visinu osnivačkog kapitala ili kakvu drugu karakteristiku tog privrednog društva.

Član 5.

Ugovorne strane se obavezuju da odredbe ovog Pisma o namerama, odredbe pravnih poslova koje zaključuju s obzirom na ovo Pismo, ideje, koncepte, podatke o saradnicima ili potencijalnim saradnicima, kao i sve druge informacije koje su razmenile od početka saradnje na zajedničkom projektu, čuvaju kao poslovnu tajnu, bez obzira na faktičku realizaciju zajedničkog projekta.

Član 6.

Ovo Pismo o namerama ima pravno obavezujući karakter, ali ugovorne strane neće jedna od druge potraživati bilo kakvu naknadu za rad, angažovanje ili eventualno pričinjenu štetu, ukoliko do realizacije zajedničkog projekta ne dođe iz objektivnih razloga, izmenjenih okolnosti, ili više sile.

Ovim se ne dira u pravo bilo koje ugovorne strane da potražuju naknadu za štetu koja joj je pričinjena u nameri ili gruboj nepažnji, a naročito za štetu pričinjenu kršenjem odredbe iz člana 5. ovog Pisma o namerama.

Član 7.

Ugovorne strane prepoznaju jedna u drugoj komplementarna znanja i veštine, te se ovo Pismo o namerama zaključuje s obzirom na ličnost (*intuitu personae*).

Promena jedne od ugovornih strana nije moguća bez prethodne pisane saglasnosti drugih ugovornih strana.

Član 8.

Ugovorne strane se obavezuju da svaki spor koji nastane povodom ovog Pisma o namerama pokušaju da reše mirnim putem, a ukoliko u tome ne uspeju, za rešenje spora ugovaraju nadležnost suda u \_\_\_\_\_\_\_\_\_\_ .

Član 9.

Ovo Pismo o namerama sačinjeno je u skladu sa pravom Republike Srbije.

Ovo Pismo o namerama je sačinjeno u četiri istovetna primerka, po jedan za svaku ugovornu stranu.

UGOVORNE STRANE:

Osoba A \_\_\_\_\_\_\_\_\_\_\_\_\_\_\_\_

Osoba B \_\_\_\_\_\_\_\_\_\_\_\_\_\_\_\_

Osoba C \_\_\_\_\_\_\_\_\_\_\_\_\_\_\_\_

Osoba D \_\_\_\_\_\_\_\_\_\_\_\_\_\_\_\_